Covid-19: Herstelkoers nou op 73%(Argieffoto: Gerd Altmann/pixabay) Suid-Afrika het teen Sondagaand 559 858 bevestigde Covid-19-gevalle gehad en 6 670 nuwe gevalle is aangemeld, het dr. Zweli Mkhize, minister van gesondheid, gesê. Meer as 34% van gevalle is in Gauteng. Altesaam 198 nuwe Covid-19-sterftes is bevestig: 80 in die Oos-Kaap, 32 in Gauteng, 63 in KwaZulu-Natal en 23 in die Wes-Kaap. Dit bring die totale sterftes op 10 408 te staan. Tot dusver het 411 147 mense reeds van die virus herstel en die land se herstelkoers staan in hierdie stadium op 73%. Meer as 30 000 toetse vir Covid-19 is sedert die vorige bywerking gedoen.